Santakrusas de Tenerifes province

Santakrusas de Tenerifes province (spāņu: Provincia de Santa Cruz de Tenerife) ir viena no Spānijas provincēm. Izvietojusies Spānijai piederošajās Kanāriju salās Atlantijas okeānā, Kanāriju Salu autonomajā apgabalā. Tās lielākā pilsēta un administratīvais centrs ir Santakrusa de Tenerife. Provinces platība ir 3381 km2, 2010. gada beigās provincē dzīvoja 1 027 914 iedzīvotāji. Santakrusas de Tenerifes province ir ceturtā mazākā Spānijas province un tā ir sīkāk sadalīta 53 municipalitātēs. Provincē atrodas Spānijas augstākais kalns Teide (3718 m vjl), kas ir trešais augstākais vulkāns pasaulē, mērot no pamatnes okeāna dibenā. Kopš 2007. gada tas ir iekļauts UNESCO Pasaules mantojuma objektu sarakstā. Ārējās saites Vikikrātuvē par šo tēmu ir pieejami multivides faili. Skatīt: Santakrusas de Tenerifes province.